Bilag 9 Ændringshåndtering

**Indholdsfortegnelse**

[1 Ændringer af kontrakten 4](#_Toc280103798)

[2 Kundens ændringsanmodning 4](#_Toc280103799)

[3 Leverandørens ændringsanmodning 4](#_Toc280103800)

[4 Mindsteindhold for et løsningsforslag 4](#_Toc280103801)

[5 Vurdering og godkendelse af løsningsforslag 5](#_Toc280103802)

[5.1 Vurdering af løsningsforslag 5](#_Toc280103803)

[5.2 Godkendelse 6](#_Toc280103804)

[6 Ændringslog 6](#_Toc280103805)

[7 Ændringsstyring 6](#_Toc280103806)

***Vejledning til tilbudsgiver***

*Denne vejledningstekst og øvrige vejledningstekster i bilaget slettes forud for kontraktindgåelse.*

*Nærværende bilag specificerer proceduren vedr. ændringshåndtering og det i bilaget angivne supplerer Kontraktens bestemmelser herom*

*Det er ikke hensigten, at tilbudsgiver skal foretage tilføjelser eller ændringer til bilaget.*

*Herudover er det ikke hensigten, at tilbudsgiver skal foretage yderligere tilføjelser eller ændringer til bilaget. Såfremt tilbudsgiver alligevel foretager tilføjelser eller ændringer, henvises der til udbudsbetingelsernes punkt 9 vedr. evaluering af tilbud, hvoraf det fremgår, at* *det vurderes i hvilket omfang med hvilket indhold, at vilkårstekst, der ikke er markeret som mindstekrav, imødekommes, idet det vurderes positivt, såfremt den angivne vilkårstekst imødekommes, da denne vilkårstekst udtrykker ordregivers forretningsmæssige ønsker til vilkår, som er indeholdt i de enkelte dokumenter. Derudover skal tilbudsgiver være opmærksom på det nedenfor anførte vedrørende mindstekrav.*

***Særlige forhold vedr. mindstekrav og grundlæggende elementer***

*Bilaget indeholder alm. vilkårstekst. En del af denne vilkårstekst kan udgøre mindstekrav. Mindstekrav er angivet i bokse og mærket med ”****mindstekrav****” eller ”[****MK****]”.*

*Sådanne mindstekrav* ***skal*** *opfyldes. Opfyldes et mindstekrav ikke, betragtes tilbuddet som ikke-konditionsmæssigt og vil som følge heraf blive afvist.*

*Tilbudsgiver skal være opmærksom på, at tilføjelser eller ændringer i vilkårstekst kan kollidere med mindstekrav, selv om tilføjelserne eller ændringerne foretages uden for de steder, der er markeret som mindstekrav.*

*Tilbudsgiver skal ligeledes være opmærksom på, at tilføjelser eller ændringer til vilkårstekst kan udgøre ændringer til grundlæggende elementer med den følge, at tilbuddet vil blive afvist som ukonditionsmæssigt.*

*vil blive afvist som ukonditionsmæssigt.*

*Afvigelser over for vilkårsafsnit i et bilag skal markeres med ændringsmarkering (”Track Changes”) eller på anden måde tydeligt fremhæves.*

*Dette afsnit under overskriften ”Vejledning til Tilbudsgiver” vil ikke indgå i den endelige Kontrakt.*

*Tilbudsgivers udfyldelse af dette bilag vil blive vurderet i overensstemmelse med underkriteriet ”Systemets Kvalitet”.*

# Ændringer af Kontrakten

Ændring af Kontrakten sker efter anmodning fra Kunden eller Leverandøren i overensstemmelse med Kontraktens punkt 6 og nærværende bilag.

# Kundens ændringsanmodning

Kundens ændringsanmodning skal som minimum indeholde følgende oplysninger:

* beskrivelse af den ønskede ændring,
* Kundens forslag til prioritering af ændringen, og
* dato for fremsættelse af ændringsanmodningen

Ændringsanmodningen skal være tilstrækkelig detaljeret til, at Leverandøren i overensstemmelse med Kontraktens punkt 6.4, kan udarbejde et estimat over det vederlag, som vil være forbundet med udarbejdelse af et løsningsforslag.

Såfremt løsningsforslaget accepteres, bortfalder Leverandørens vederlag for udarbejdelsen. Såfremt løsningsforslaget ikke accepteres, kan Leverandøren kræve et rimeligt vederlag for udarbejdelsen af løsningsforslaget. Vederlaget opgøres efter dokumenteret medgået tid og til de i bilag 12 (leverancevederlag m.m.) anførte timepriser samt under hensyntagen til Leverandørens estimat.

# Leverandørens ændringsanmodning

Leverandørens ændringsanmodninger skal have samme indhold som indholdet af et løsningsforslag til Kunden.

Leverandøren har ikke krav på vederlag for udarbejdelse af løsningsforslag, der er en del af en ændringsanmodning fra Leverandøren.

# Mindsteindhold for et løsningsforslag

Et løsningsforslag skal mindst indeholde og behandle følgende:

* Resumé af ændringsanmodningen
* Beskrivelse af de påkrævede ændringer til opfyldelse af ændringsanmodningen
* Konsekvenser for tidsplanen, jf. bilag 1
* Pris for gennemførelse af løsningsforslaget, herunder også eventuelle konsekvenser for betalinger, jf. bilag 12
* Konsekvenser for Dokumentation, jf. bilag 4
* Garanti for ændringerne og konsekvenser for øvrige garantier, jf. Kontraktens punkt 16
* Konsekvenser for servicemål, jf. bilag 6
* Konsekvenser for Kundens deltagelse, jf. bilag 11
* Tidspunkt for afprøvning af gennemførte ændringer og konsekvenser for afprøvning af øvrige dele af Leverancen, jf. bilag 14,
* Konsekvenser for vedligeholdelse og support, jf. bilag 5
* Eventuelle andre relevante forhold.

Med mindre andet er aftalt udarbejder Leverandøren de nødvendige korrektioner til de bilag, der berøres af ændringen og løsningsforslaget vedlægges disse.

Leverandøren er alene berettiget til en opadgående justering af sit vedligeholdelsesvederlag, såfremt Leverandøren kan dokumentere, at ændringen i et ikke ubetydeligt omfang påfører Leverandøren meromkostninger. En sådan meromkostning kan eksempelvis foreligge, hvis der ved ændringen tilføjes ny funktionalitet til Kundespecifikt programmel, der ikke erstatter eksisterende funktionalitet.

# Vurdering og godkendelse af løsningsforslag

## Vurdering af løsningsforslag

Kunden kan vælge at afvise et løsningsforslag, at anmode om ændring af løsningsforslaget eller at acceptere løsningsforslaget.

Hvis Kunden anmoder om ændring af løsningsforslaget, udarbejder Leverandøren straks estimat over det vederlag, der påregnes at være forbundet med udarbejdelse af et revideret løsningsforslag. Godkendes estimatet, udarbejder Leverandøren uden ugrundet ophold og senest 5 Arbejdsdage herefter et revideret løsningsforslag til kunden. Accepteres det reviderede løsningsforslag, bortfalder Leverandørens vederlag for udarbejdelse af både det oprindelige og det reviderede forslag.

Anmodning om væsentlige ændringer af et løsningsforslag anses som en afvisning af det foreliggende løsningsforslag samt fremsættelse af en ny ændringsanmodning, der skal behandles særskilt.

## Godkendelse

Hvis løsningsforslaget eller Leverandørens ændringsanmodning accepteres af Kunden, skal denne skriftligt have godkendt forslaget eller anmodningen forinden arbejdets iværksættelse.

# Ændringslog

Leverandøren skal føre en ændringslog. Heri skal indføres:

* daterede ændringsanmodninger
* daterede estimater for vederlag for udarbejdelse af løsningsforslag
* daterede løsningsforslag
* godkendte løsningsforslag
* opdaterede tidsplaner
* opdaterede betalingsplaner
* øvrige relevante dokumenter.

Hver ændringsanmodning skal tildeles et særligt identifikationsnummer, således at ændringsanmodningen og de hertil knyttede dokumenter kan følges i ændringslogen.

# Ændringsstyring

I overensstemmelse med hovedprincipperne i Kontraktens punkt 30.3 skal Leverandøren udarbejde og vedligeholde af en oversigt over det gældende kontraktgrundlag.

Kontraktgrundlaget er bl.a.

* Kontrakten og dens bilag,
* Afprøvningsprogrammet, jf. bilag 14, og
* De ændringer, der eventuelt aftales.

Oversigten over det gældende kontraktgrundlag skal for hvert dokument indeholde følgende oplysninger:

* Dokumentets titel
* Versionsnummer
* Entydige referencer til godkendelsen af dokumentet

På baggrund af kontraktoversigten skal Leverandøren drage omsorg for, at Parterne hver har adgang til en komplet samling af det gældende kontraktgrundlag samt alle ændringer og tilføjelser.